**koostöö- ja rahastamiskokkulepE**

**Riigikantselei**, mida esindab riigisekretäri 3.2.2010 käskkirja nr 10 ”Valitsuse kommunikatsioonibüroo põhimäärus” punkti 3.3 alapunkti 2 alusel valitsuse kommunikatsioonidirektori ülesannetes Rasmus Ruuda ja

**Kultuuriministeerium**, mida esindab põhimääruse alusel kantsler Tarvi Sits,

(edaspidi koos nimetatud *Pooled*) sõlmisid käesoleva koostöö- ja rahastamiskokkuleppe (edaspidi nimetatud *Leping*) alljärgnevas:

1. **Leppe eesmärk**

Lepingu eesmärk on reguleerida Poolte koostööd Eestimaa Rüütelkonna aadlivappide kollektsiooni kuuluvate vapitahvlite (edaspidi *museaalid*) taaseksponeerimisel rüütelkonna hoone maapäeva saali sisekujunduse kontseptsiooni (lisa 1) kohaselt.

1. **Poolte kohustused**
   1. **Riigikantselei:**
      1. korraldab museaalide eksponeerimise Eestimaa Rüütelkonna hoone maapäeva saalis.
      2. tagab, et punktis 3 nimetatud summa on Kultuuriministeeriumi valitsemisala eelarves.
      3. teavitab käesoleva lepingu sõlmimisest sihtasutust Eesti Ajaloomuuseum.
   2. **Kultuuriministeerium:**
      1. korraldab museaalide korrastamise vastavalt SA Eesti Vabaõhumuuseum Konserveerimis- ja digiteerimiskeskus Kanuti poolt 31. märts 2023 koostatud Eestimaa Rüütelkonna hoone maapäeva saali aadlivappide konserveerimis- ja eksponeerimiskäsitluse aruandele (edaspidi *konserveerimisplaan*) hiljemalt 2024. aasta lõpuks.
      2. informeerib Riigikantseleid museaalide korrastamisega seotud tegevustest.
2. **Rahastamine**

Museaalide korrastamise maksumus konserveerimisplaani kohaselt on 157 000 (ükssada viiskümmend seitse tuhat ) eurot.

1. **Tasumise kord ja aruandlus**
   1. Lepingu punktis 3 nimetatud summa tõstetakse Kultuuriministeeriumi valitsemisala eelarvesse 2023. a riigieelarve seaduse muutmise seadusega.
   2. Riigikantseleil on igal ajal õigus tutvuda raha kasutamist puudutavate raamatupidamisdokumentide ja arvestustega.
2. **Lepingu kehtivus, muutmine ja lõpetamine**
   1. Leping kehtib kuni 31.12.2024.
   2. Lepingut võib muuta üksnes poolte kirjalikul kokkuleppel.
   3. Lepingu võib igal ajal lõpetada poolte kokkuleppel.
3. **Poolte kontaktisikud**
   1. Riigikantselei kontaktisikuks Lepingu täitmisel on Riigikantselei sümboolikanõunik, Gert Uiboaed, telefon 693 5683, e-post [gert.uiboaed@riigikantselei.ee](mailto:gert.uiboaed@riigikantselei.ee).
   2. Kultuuriministeeriumi kontaktisikuks Lepingu täitmisel on finantsosakonna juhataja Merju Künnapuu, telefon 628 2269, e-post [merju.kynnapuu@kul.ee](mailto:merju.kynnapuu@kul.ee) ja muuseuminõunik Marju Reismaa telefon 628 2335, e-post [marju.reismaa@kul.ee](mailto:marju.reismaa@kul.ee).
4. **Lõppsätted**
   1. Leping jõustub allkirjastamise järel.
   2. Pooled kohustuvad kirjalikku taasesitamist võimaldavas vormis teavitama oma nime, asukoha, kontaktisiku või mõne muu rekvisiidi muutumisest.
   3. Kõik Pooltevahelised Lepingu täitmisest tulenevad vaidlused lahendatakse heas usus läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seaduste järgi.
5. **Lepingu lisa:**

Lisa 1 – Rüütelkonna hoone maapäeva saali taastamise kontseptsioon.

1. **Poolte rekvisiidid:**

**Riigikantselei Kultuuriministeerium**

Registrikood 70004809 Registrikood 70000941

Rahukohtu 3 Suur-Karja 23

Tallinn 15161 Tallinn 15076

(allkirjastatud digitaalselt) (allkirjastatud digitaalselt)

Rasmus Ruuda Tarvi Sits

Valitsuse kommunikatsioonidirektori ülesannetes Kantsler